
ΤΕΥΧΟΣ ΤΕΤΑΡΤΟ 


Αρ. Φύλλου 984 


22 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός διατηρητέου κτηρίου φερομένου ως 
ιδιοκτησία Μαρίνας και Μιχαήλ Σωτηρόπουλου, 
που βρίσκεται στο Δήμο Μύρινας της νήσου Λή¬ 
μνου του Ν. Λέσβου και καθορισμός ειδικών όρων 


και περιορισμών δόμησης αυτού. 1 

Καθορισμός χρήσης σε υπό παραχώρηση δημοτική, 
δασική και με πενιχρή βλάστηση έκταση του Δήμου 

Γρεβενών Ν. Γρεβενών. 2 

Τροποποίηση ρυμοτομικού σχεδίου πόλεως Δήμου 
Ευόσμου Νομού Θεσσαλονίκης στο Ο.Τ. 126 που 
περικλείεται από τις οδούς Αργυροκάστρου, Ηρα¬ 
κλείου, Κουντουριώτου και Απόλλωνος. 3 

Επιτρεπόμενη χρήσητμήματοςτου τεμαχίου 1170του 
Αναδασμού Πύργου Χαλαστρας 1968-73 στην πε¬ 
ριοχή του Δ. Διαμερίσματος Χαλάστρας του Δήμου 
Χαλάστρας (Ν. Θεσσαλονίκης). 4 


ΑΠΟΦΑΣΕΙ Σ 

Αριθ. ΔΠΕ/11226 (1) 

Χαρακτηρισμός διατηρητέου κτηρίου φερομένου ως 
ιδιοκτησία Μαρίνας και Μιχαήλ Σωτηρόπουλου, που 
βρίσκεται στο Δήμο Μύρινας της νήσου Λήμνου του Ν. 
Λέσβου και καθορισμός ειδικών όρων και περιορισμών 
δόμησης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3του 
Ν. 2831/2000 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες πο- 
λεοδομικές διατάξεις» (ΦΕΚ 140/Α/13.6.2000). 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92, όπως αντικαταστάθηκε με 
την παρ. 2α, του αριθ. 1 του Ν. 2469/97. 

3. Το 1/86 Π.Δ. «Καθορισμός αρμοδιοτήτων Υπουργεί¬ 


ου Αιγαίου»(ΦΕΚ 1/Α/86) και ειδικότερα τα άρθρα 2 (παρ. 
3, εδ. ζ, περ. αα) και 5 αυτού, όπως συμπληρώθηκε με το 
326/2000 Π.Δ. (ΦΕΚ 276/Α/13.6.2000) και ειδικότερα το 
άρθρο 2 αυτού. 

4. Το 110/2001 Π.Δ. «Οργανισμός Υπουργείου Αιγαίου» 
(ΦΕΚ 101 /Δ/2001) και ειδικότερα στο άρθρο 5 αυτού. 

5. Την 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου «Πράξεις και έγ¬ 
γραφα αρμοδιότητας του Υπ. Αιγαίου, που εξαιρούνται 
από τους περιορισμούς της διάταξης του άρθρου 81, 
παρ. 1 του Ν. 1892/90» (ΦΕΚ741/Β/29.11.90). 

6. Την ΔΔΟ/Φ.101.22/2205/8.3.1999 (ΦΕΚ 209/Β/ 
11.3.1999). Απόφαση Υπουργού Αιγαίου «Μεταβίβαση 
αρμοδιοτήτων στον Γενικό Γραμματέα, Προϊστάμενους 
Διευθύνσεων και τμημάτων του Υπουργείου Αιγαίου και 
του δικαιώματος να υπογράφουν με εντολή υπουργού. 

7. Το φάκελο του κτηρίου του θέματος που κατέθεσαν 
με αίτησή τους οι ενδιαφερόμενοι καιέλαβετοναρ. Πρωτ. 
10563/18.8.03του Υπουργείου Αιγαίου. 

8. Την από 3.9.2003 αιτιολογική έκθεση του Τμήματος 
Διατηρητέων κτηρίων της Δ/νσης Περιβάλλοντος του 
Υπουργείου Αιγαίου, η οποία κοινοποιήθηκε στους ενδια¬ 
φερομένους με το ΔΠΕ/10563/3.9.2003 έγγραφό μας. 

9. Την από 3.9.2003 απάντηση των ενδιαφερομένων, με 
την οποία αποδέχονται το χαρακτηρισμό του κτηρίου 
τους ως διατηρητέο (αρ. πρωτ. 11130/3.9.2003 του 
Υπουργείου Αιγαίου). 

10. Το γεγονός ότι από τις κανονιστικές διατάξεις αυτήςτης 
απόφασης δεν προκαλείται δαπάνη σε βάρος του Κρατικού 
προϋπολογισμού και του οικείου Ο.Τ.Α., αποφασίζουμε: 

1. Χαρακτηρίζεται διατηρητέο το διώροφο κτήριο και η 
ισόγεια προσθήκη, φερόμενο ως ιδιοκτησία Μαρίνας και 
Μιχαήλ Σωτηρόπουλου, που βρίσκεται στο Δήμο Μύρινας 
της νήσου Λήμνου του Ν. Λέσβου, όπως φαίνεται σημειω¬ 
μένο στο σχετικό τοπογραφικό διάγραμμα σε κλίμακα 
1:100 που θεωρήθηκε από τον Προϊστάμενο της Διεύθυν¬ 
σης Περιβάλλοντος του Υπουργείου Αιγαίου με την 
ΔΠΕ/11226/5.9.2003 πράξη του επειδή πρόκειται για κτή¬ 
ριο με αξιόλογα μορφολογικά και αρχιτεκτονικά στοιχεία 
παραδοσιακής αρχιτεκτονικής. 

2. Στο χαρακτηριζόμενο διατηρητέο κτήριο, απαγορεύ¬ 
εται κάθε αφαίρεση, αλλοίωση ή καταστροφή των επιμέ- 
ρους αρχιτεκτονικών και των εν γένει διακοσμητικών του 
στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζόμενου δια¬ 
τηρητέου κτηρίου, εφόσον δεν αλλοιώνεται ο αρχιτεκτο¬ 
νικός του χαρακτήρας. 

4. Επιτρέπεται η διάνοιξη των κτισμένων ανοιγμάτων του 
κτηρίου και η αποκατάστασή τους με κουφώματα ξύλινα 
όμοια με τα υπάρχοντα μετά από μελέτη που θα εγκριθεί 
από τα αρμόδια Όργανα του Υπουργείου Αιγαίου. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο διατηρητέο κτή¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρή¬ 
σεις των χώρων του κτηρίου. 


6. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζόμενου διατηρητέου κτηρί¬ 
ου και στον περιβάλλοντα χώρο του, καθώς και για την το¬ 
ποθέτηση επιγραφών απαιτείται η έγκριση των αρμοδίων 
Οργάνων του Υπουργείου Αιγαίου. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην εφημερίδα της Κυβερνήσεως τεύ¬ 
χος. 

Μυτιλήνη, 5 Σεπτεμβρίου 2003 

ΟΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 

Αριθ. 2176 (2) 

Καθορισμός χρήσης σε υπό παραχώρηση δημοτική, δα¬ 
σική και με πενιχρή βλάστηση έκταση του Δήμου Γρε- 
βενών Ν. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Το Ν. 1512/85 (ΦΕΚ 4Α71985) «Τροποποίηση και συ¬ 
μπλήρωση πολεοδομικών Διατάξεων, ρύθμιση συναφών 
θεμάτων και θεμάτων του ταμείου νομικών» και ειδικότε¬ 
ρα το άρθρο 3 αυτού. 

2. Το Ν. Δ. 221/74 (ΦΕΚ 368 Α'/7.7.1974) «Περί αντικα- 
ταστάσεως διατάξεων τινών και συμπληρώσεως εποικι- 
στικών εκτάσεων επί σκοπώ της περιφερειακής βιομηχα¬ 
νικής αναπτύξεως». 

3. Το Ν. 1337/83 (ΦΕΚ 33Α71983) «Επέκταση των πολε¬ 
οδομικών σχεδίων, οικιστική ανάπτυξη και σχετικές ρυθ¬ 
μίσεις». 

4. Το Ν. 2742/99 (ΦΕΚ 207 Α71999) « Χωροταξικός σχε- 
διασμός και αειφόρος ανάπτυξη και άλλες διατάξεις». 

5. Το Ν. 1032/80 (ΦΕΚ 57 Α 71980) «Περί συστάσεως 
Υπουργείου Χωροταξίας Οικισμού και Περιβάλλοντος». 

, 6. Την ΟΙΚ 2184/2.9.2003 θετική εισήγηση της Δ/νσης 

Πολεοδομίας και Περιβάλλοντος της Ν. Α. Γ ρεβενών που 
συνοδεύεται από: 

α) Την από 31.3.2003 με αρ. 153/2002 κατά πλειοψηφία 
απόφαση του δημοτικού Συμβουλίου του Δήμου Γ ρεβε¬ 
νών Ν. Γ ρεβενών για παραχώρηση της εν λόγω δημοτικής 
έκτασης στους Γεώργιο Θ. Ζιώγα και Σπυρίδωνα Θ. Ζιώγα. 

β) Το 51 ΔΑΣ 1305/10.4.2003 καθώς και το συμπληρω¬ 


ματικό αυτού με αρ. πρωτ. 51 ΔΑΣ 7145/1.9.2003 έγγρα¬ 
φα της Δ/νσης Δασών Ν. Γ ρεβενών με τα οποία δηλώνε¬ 
ται για την προς παραχώρηση έκταση ότι είναι από τις 
πλέον άγονες, χωρίς ιδιαίτερο προστατευτικό και αισθη¬ 
τικό χαρακτήρα, δεν έχει κηρυχθεί αναδασωτέα, και ότι 
δεν υπάρχει αντίρρηση στην εν λόγω παραχώρηση, κα¬ 
θόσον αυτή είναι σύμφωνη με το άρθρο 56 του Ν. 998/79, 
αποφασίζουμε: 

Καθορίζουμε, σύμφωνα με το άρθρο 3 του Ν. 1512/85 
(ΦΕΚ 4 Α'/1985), ως χρήση στην υπό παραχώρηση με τις 
διατάξεις του άρθρου 4 του Ν. Δ/τος 221/74, δημοτική, 
δασική και με πενιχρή βλάστηση έκταση 21.477,11 τ. μ. 
του Δήμου Γ ρεβενών Ν. Γ ρεβενών και συγκεκριμένα για 
το με αρ.509α τεμάχιο του αγροκτήματος «Μυρσίνα» Ν. 
Γ ρεβενών, τη λειτουργία που εξυπηρετεί την εγκατάστα¬ 
ση Βιομηχανίας - Επεξεργασίας Ξύλου. 

Το τοπογραφικό διάγραμμα του αγροτεμαχίου που συ¬ 
ντάχθηκε από τον Αρχιτέκτονα Μηχανικό Κων/νο Στ. Βα- 
νιώτη αποτελεί αναπόσπαστο τμήμα της παρούσας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, ούτε σε 
βάρος του προϋπολογισμού του οικείου Ο.Τ.Α. (Δήμος 
Γ ρεβενών Ν. Γ ρεβενών). 

Η απόφαση αυτή με το συνημμένο τοπογραφικό διά¬ 
γραμμα να δημοσιευθεί στην Εφημερίδα της Κυβερνήσε- 
ως. 

Γ ρεβενά, 2 Σεπτεμβρίου 2003 

Ο Νομάρχης κ.α.α. 

Ο Βοηθός Νομάρχης 
ΔΗΜΗΤΡΙΟΣΣ. ΜΑΡΚΟΠΟΥΛΟΣ 

Αριθ. 29/18345/ΠΣΚ/511 (3) 

Τροποποίηση ρυμοτομικού σχεδίου πόλεως Δήμου Εύο¬ 
σμου Νομού Θεσσαλονίκης στο Ο.Τ. 126 που περι¬ 
κλείεται από τις οδούς Αργυροκάστρου, Ηρακλείου, 
Κουντουριώτου και Απόλλωνος. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152, 153 και 154 του Π.Δ. 
της 14/27.07.1999 «Κώδικας Βασικής Πολεοδομικής Νο¬ 
μοθεσίας», (ΦΕΚ 580 / Δ) όπως ισχύουν. 

2. Τις διατάξεις του άρθρου 29 του Ν.2831/2000 «τρο¬ 
ποποίηση των διατάξεων του Ν. 1577/1985 «Γενικός Οι¬ 
κοδομικός Κανονισμός» και άλλες πολεοδομικές διατά¬ 
ξεις» όπως αντικαταστάθηκαν με το άρθρο 10 του Ν. 
3044/2002 «Μεταφορά Συντελεστή Δόμησης κλπ» (ΦΕΚ 
197 Α). 

3. Τις διατάξεις του Ν. 2218 / 94 «ίδρυση Νομαρχιακής 
Αυτοδιοίκησης κλπ» (ΦΕΚ 90 / Α), όπως τροποποιήθηκαν 
και συμπληρώθηκαν με το Ν. 2242 / 94 «Συμπλήρωση δια¬ 
τάξεων για τη Νομαρχιακή Αυτοδιοίκηση και άλλες διατά¬ 
ξεις» (ΦΕΚ 153/Α), όπως και το άρθρο 63 του Π .Δ. 30/1996 
« Κώδικας Νομαρχιακής Αυτοδιοίκησης» (ΦΕΚ 21 Α). 

4. Την 21/31.3.95 Απόφαση του Νομαρχιακού Συμβου¬ 
λίου Θεσσαλονίκης «Οργανισμός Εσωτερικής Υπηρεσίας 
της Νομαρχιακής Αυτοδιοίκησης Θεσσαλονίκης» (ΦΕΚ 
392 / Β/11.4.95). 

5. Την 889/2002 Απόφαση του Δημοτικού Συμβουλίου 
Εύοσμου. 

6. Την 143/2003 Πράξη του Συμβουλίου Χωροταξίας Οι¬ 
κισμού και Περιβάλλοντος του Νομού Θεσσαλονίκης (Συ¬ 
νεδρία 13η της 26.8.2003) μετά την σχετική από 
21.08.2003 εισήγηση του Τμήματος Πολεοδομικών Σχε¬ 
δίων της Δ/νσης Πολεοδομίας Θεσσαλονίκης. 

7. Τη διαπίστωση ότι οι εγκρινόμενες ρυθμίσεις τηρούν 


τις προϋποθέσεις που θέτει η παρ. 4 του άρθρου 29 του 
Ν. 2831/2000 όπως ισχύει. 

8. Τις διατάξεις του άρθρου 29Ατου Ν.1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 
154/Α) και τη διαπίστωση ότι από τις τυχόν κανονιστικές 
διατάξεις της παρούσας δεν προκαλείται δαπάνη σε βά¬ 
ρος του κρατικού προϋπολογισμού ή του Δήμου Εύο¬ 
σμου. 

9. Την 10/6943/13.3.2003 απόφαση Νομάρχη Θεσσαλο¬ 
νίκης «Παροχή εξουσιοδότησης για υπογραφή εγγρά¬ 
φων με «ΕΝΤΟΛΗ ΝΟΜΑΡΧΗ» από το βοηθό Νομάρχη 
Αβραμίδη Ευστάθιο», αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
πόλεως Εύοσμου Νομού Θεσσαλονίκης, στο Ο.Τ. 126 
που περικλείεται από τις οδούς Αργυροκάστρου, Ηρα¬ 
κλείου, Κουντουριώτου και Απόλλωνος με την κατάργηση 
τμήματος του πεζοδρόμου στα δυτικά του χώρου πρασί¬ 
νου και την ταυτόχρονη αντικατάσταση του με την διάνοι¬ 
ξη νέου πεζοδρόμου στα ανατολικά του χώρου πρασίνου, 
όπως οι προαναφερόμενες ρυθμίσεις απεικονίζονται στο 
διάγραμμα κλίμακας 1:500 που θεωρήθηκε από τον Προϊ¬ 
στάμενο της Διεύθυνσης Πολεοδομίας και συνοδεύει την 
παρούσα. 

Άρθρο 2 

Η παρούσα και το διάγραμμα που την συνοδεύει να δη- 
μοσιευθούν στην Εφημερίδα της Κυβερνήσεως και η 
ισχύς της να αρχίσει από τη δημοσίευσή της. 

Θεσσαλονίκη, 2 Σεπτεμβρίου 2003 

Με εντολή Νομάρχη 
Ο Βοηθός Νομάρχη 
ΕΥΣΤΑΘΙΟΣ ΑΒΡΑΜΙΔΗΣ 

Αριθ. 29/28333/ΠΣΚ/786 (4) 

Επιτρεπόμενη χρήση τμήματος του τεμαχίου 1170 του 
Αναδασμού Πύργου Χαλάστρας 1968-73 στην περιο¬ 
χή του Δ. Διαμερίσματος Χαλάστρας του Δήμου Χα¬ 
λάστρας, (Ν. Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 3 του Ν. 1512/85 «τροπο¬ 
ποίηση και συμπλήρωση πολεοδομικών διατάξεων κλπ» 
(ΦΕΚ4/Α). 

2. Τις διατάξειςτου Π.Δ. 30/1996 «κωδικοποίηση σε ενι¬ 
αίο κείμενο νόμου με τίτλο «Κώδικας Νομαρχιακής Αυτο¬ 
διοίκησης» των ισχυουσών διατάξεων για τη Νομαρχιακή 
Αυτοδιοίκηση» (ΦΕΚ 21 Α) όπως ισχύουν και ιδίως το άρ¬ 
θρο 63 για την αναπλήρωση των Νομαρχών. 

3. Την 21/31.3.95 Απόφαση του Νομαρχιακού Συμβου¬ 
λίου Θεσσαλονίκης «Οργανισμός Εσωτερικής Υπηρεσίας 
της Νομαρχιακής Αυτοδιοίκησης Θεσσαλονίκης» (ΦΕΚ 
392 / Β /11.4.95), όπως ισχύει. 

4. Το σχετικό με το θέμα Τ.Π.Σ.Κ./ 890/20.8.2003 Ειση¬ 
γητικό Σημείωμα του Τμήματος Πολεοδομικών Σχεδίων 
και Κανόνων της Δ/νσης Πολεοδομίας. 


5. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 
154/Α) και τη διαπίστωση ότι από τις διατάξεις της πα¬ 
ρούσας δεν προκαλείται δαπάνη σε βάρος του κρατικού 
προϋπολογισμού ή του Δήμου Χαλάστρας. 

6. Τη 10/6943/13.3.2003 απόφαση του Νομάρχη 
Θεσ/κης «Παροχή εξουσιοδότησης για υπογραφή εγγρά¬ 
φων «Με εντολή Νομάρχη», αποφασίζουμε: 

Καθορίζουμε επιτρεπόμενη χρήση «καλλιέργεια» στο 
τμήμα του τεμαχίου 1170 του Αναδασμού Πύργου Χαλά¬ 
στρας 1968-73 (στην περιοχή του Δ. Διαμερίσματος Χα¬ 
λάστρας του Δήμου Χαλάστρας), το οποίο σημειώνεται 
με στοιχεία Α-Β-Γ-Δ-Ε-Α στο διάγραμμα-απόσπασμα δια¬ 
νομής που συνοδεύει την παρούσα. 

Η παρούσα, με το διάγραμμα που τη συνοδεύει, να δη- 
μοσιευθεί στην Εφημερίδα της Κυβερνήσεως και η ισχύς 
της να αρχίσει από τη δημοσίευση της. 

Θεσσαλονίκη, 29 Αυγούστου 2003 

Με εντολή Νομάρχη 
Ο Βοηθός Νομάρχη 
ΕΥΣΤΑΘΙΟΣ ΑΒΡΑΜΙΔΗΣ 

